标题：学堂歌
综述
《学堂歌》为晚清湖广总督张之洞于1904年所创，受外  国学堂歌曲及中国古风影响，主要目的是“感发其忠爱之忱，鼓励其自强之志”，格式为六字句加七字句，共分十三段。乐曲曲调厚重凝实，铿锵有力，沉稳中而有起伏变化，充分体现了学堂的神圣与教育的庄严，可谓为佳作。但由于学堂歌按令“遍发湖北通省各学堂、各军营”，严格意义上并不能算作是自强学堂或方言学堂的校歌。
正文
《学堂歌》
光绪三十年十二月初六日 
照得校庠之有弦诵，军旅之有雅歌，历世相传，其风甚古。近来外国学堂及行军皆有唱歌一门，深与中国古风相合。前由本部堂自撰《学堂歌》及《军歌》各一通，饬发各学堂学生、各营兵勇，令其熟读歌唱，以期感发其忠爱之忱，鼓励其自强之志，详加体察各学生、各兵勇于唱歌之际，大足以振奋精神，发皇志气，实属大有裨益，亟应广为刊布，遍发湖北通省各学堂、各军营，一体歌诵，以助训士训兵之用。除军歌另行饬发刊刻外，合行札发，该处即便遵照将发去学堂歌五千分，并附发军歌一百分查收，先行分发省城各学堂，散给各学生，令其熟读歌唱，以资感发，务须人给一纸，不可遗漏。一面仍将《学堂歌》迅速放大字样，工写精刊，用好纸刷印一万本，装订成册，呈解来辕听候酌发省外各学堂，勿稍延缓。
天地泰，日月光，听我唱歌赞学堂。
圣天子，图自强，除去兴学无别方。
教体育，第一桩，卫生先使民强壮。
教德育，先蒙养，人人爱国民善良。
孝父母，尊君上，更须公德联四方。
教智育，开愚氓，普通知识破天荒。
物理透，技艺长，方知谋生并保邦。
最尊贵，是太阳，行星地球绕其旁。
地球圆，微带长，万国人物生四方。
热带暑，寒带凉，南北极下皆冰洋。
温带下，中华当，赤道二十三度强。
测经度，直线量，京都起算作中央。
三百六，全球详，武昌偏西两度强。
测纬度，横线长，赤道南北定准望。
四十度，北京方，三十度半是武昌。
五大洲，非渺茫，地球东半亚洲广。
欧西方，澳南方，美洲对我如反掌。
阿非洲，西南望，天气毒热地多荒。
中国圆，日本长，同在东亚地球上。
我大清，初发祥，南抵鸭绿北龙江。
奉吉黑，东北方，包在舜代幽州疆。
十九省，禹迹广，从古文明最盛强。
内蒙古，六盟长，从前曾服汉与唐。
外蒙古，四汗王，元朝和林建牙帐。
西北数，是新疆，都护属汉北庭唐。
指西南，是西藏，国家设官佛坐床。
昆仑山，来脉长，辙迹曾见周穆王。
黄种古，白种强，黑蠢棕微红种亡。
我黄种，偏东方，满蒙汉人都一样。
中国水，三大纲，黄河黑水扬子江。
淮通江，济入黄，四渎今只二渎长。
中国山，两干强，南干五岭北太行。
数名山，五岳望，四镇亦载周职方。
中国海，东南方，奉直鲁苏浙闽广。
开口岸，入内港，四十余处新通商。
辟中国，始三皇，黄帝尧舜垂衣裳。
洪水平，五伦讲，黎民于变愚变良。
稼穑教，礼乐匡，夏忠商质周文章。
指南车，定方向，天下地图司徒掌。
舌人官，译寄象，书名文字达四方。
讲化学，美土疆，天官地官冬官详。
寓兵制，农隙讲，士民射御人人强。
重路政，通旅商，道多茀草知陈亡。
最文明，此五样，莫道圣王薄富强。
孔圣出，六经昌，三千弟子共学堂。
作春秋，振王纲，乱臣贼子敢猖狂。
兼文武，门人强，贡若冉樊存鲁疆。
焚古书，圣道丧，愚害中国秦始皇。
文明世，汉最强，其次威力数李唐。
六朝弱，五代莽，中国教育久芜荒。
宋一代，空谈尚，重文轻武取灭亡。
元兵猛，欧洲降，因无教化不久长。
明一代，少圣王，专重科举弃良将。
戮忠臣，任阉珰，天下无主归李闯。
我大清，起辽阳，扫平流贼民归向。
圣继圣，德泽长，极盛尤推康熙皇。
薄赋税，轻刑章，汉人一体为将相。
我慈圣，临朝堂，中兴盛业合同光。
平内寇，和万邦，如此功德岂可忘。
切不可，信乱党，乱党推戴太平王。
毒天下，是洪杨，杀害同种如草莽。
赞发贼，骂湘乡，此人岂非病风狂。
说科学，须兼长，一日六钟并不忙。
读五经，诵勿忘，先讲大义后精详。
修身学，重伦常，孝弟爱众尊师长。
历史学，知已往，世界变迁弱变强。
地理学，先本乡，由近及远分方向。
中国外，有列强，勿学井蛙拘坳堂。
算数学，简为上，比例代数捷非常。
八线表，不用想，能通几何包九章。
博物学，穷天壤，卫生益智心开朗。
理化学，原质详，配合制造通阴阳。
辨炭酸，分硫养，火药全仗硝磺镪。
电矿气，力声光，理化门门有专长。
图画学，摹物状，先用毛笔后尺量。
政法学，治国方，后生浅学莫躁妄。
陆军学，分两堂，战术计画戒鲁莽。
沟垒速，地形相，火器测准马善养。
体操学，关衰旺，人人胜兵其国昌。
小学略，中学详，外国语文习一样。
高等学，通两邦，师范须明教育方。
实业学，农工商，谋生有术国力强。
方言学，少胜长，专备交涉使四方。
大学内，分八项，专门经济佐庙堂。
通儒院，精思想，新理著书胜列邦。
识字多，有理想，不入小学如聋盲。
小学成，知识亮，改业谋生并无妨。
学国文，文理畅，方解经史古文章。
学英文，用处广，英国商务遍华洋。
学日文，近我邦，转译西书供采访。
学法文，各国尚，条约公牍须磋商。
学德文，武备详，专门字义皆确当。
学俄文，交界长，教习虽难也须讲。
腊丁文，古义藏，随意学习不勉强。
说乡贤，知趋向，愿学孔道楚陈良。
不爱钱，叔敖相，贤子负薪无宦囊。
不爱官，子文尚，仕已无愠忠名扬。
读书多，左倚相，能道训典宗先王。
申包胥，忠勇将，乞师恢复楚家邦。
屈灵均，志行芳，忠言力谏楚怀王。
说名宦，知宗仰，湖北宦迹多忠良。
汉诸葛，扶汉皇，联孙破曹定荆襄。
晋陶侃，惜时光，登舟起义复建康。
宋岳飞，封鄂王，精忠刺字保宋皇。
至我朝，胡益阳，爱民礼士选良将。
东征本，在武昌，越境出师发贼亡。
东西境，贯长江，南北铁路通两洋。
湖北乱，扰四方，湖北治安天下强。
庚子年，拳匪狂，北省兵火三次殃。
湖北省，和约倡，长江人民享安康。
派赔款，搜索忙，各省分派民与商。
湖北省，免捐项，就将此款兴学堂。
早兴学，民盼望，各省开办无定章。
湖北省，二百堂，武汉学生五千强。
派出洋，学外邦，各省官费数不广。
湖北省，采众长，四百余人东西洋。
我同学，生此方，切莫辜负好时光。
卫文公，守残疆，训农劝学是首倡。
既惠工，又通商，革车三百季年强。
越勾践，把胆尝，生聚教训忙培养。
式怒蛙，士气扬，六千君子破吴王。
燕昭王，国耻伤，黄金台上招贤良。
赵乐毅，来外邦，七十二城夺齐疆。
俄国强，彼得皇，亲到荷兰学船厂。
德国强，由毕相，人人当兵复故疆。
胜强敌，合联邦，皆因小学人才昌。
日本强，由尊王，志士伊藤与西乡。
三海岛，雄东方，一国三万小学堂。
波兰灭，印度亡，犹太遗民散四方。
埃及国，古老邦，衰微文字多雕丧。
越与缅，出产旺，权利全被他人攘。
看诸国，并于强，只因不学无增长。
中国弱，恃旧邦，陈腐每被人讥谤。
守旧党，老且尪，奉劝警觉醒睡乡。
第一戒，抛烟枪，壮夫志气皆销亡。
少行动，多卧床，百岁光阴灯畔荒。
第二戒，缠足放，刖刑残废也相仿。
不耐劳，娇惰养，生下子女不强壮。
第三戒，风水妄，不敢开山与通江。
美富多，五金矿，任他抛弃在山冈。
第四戒，惹祸殃，切莫闹教起风浪。
青岛澳，属外邦，旅顺广湾教照样。
拳匪乱，惊庙堂，赔九百兆本利长。
第五戒，鄙外洋，切莫自大学夜郎。
顽固见，须扫荡，中国方可望发扬。
维新党，多躁狂，奉劝少年须安详。
自由字，莫误讲，法律范围各国章。
民权字，莫狂妄，法主暴虐乱民张。
我伦理，莫逾荡，外国爱亲敬君王。
我圣教，莫抛荒，文明国粹保久长。
看日本，改西装，孔教汉学最尊仰。
革命话，莫鸱张，悖逆之名不可当。
入外籍，莫炎凉，身后遗产归公帑。
女平权，莫改常，外国议院无女妆。
叛逆报，莫受诳，此辈甘作会匪党。
哥老会，烧杀抢，犹如黄巢与献闯。
中国好，外人想，赖有共主坐朝堂。
国无主，瓜分亡，渔人得利乘鹬蚌。
好兄弟，不阋墙，何况背主取灭亡。
众同学，齐奋往，造成楚材皆贤良。
文善谋，武知方，学中皆是国栋梁。
荀卿子，歌成相，此歌劝学略摹仿。
中国盛，圣教光，黄种尊贵日蕃昌。
上孝慈，下忠良，万年有道戴吾皇。
凡学生整列入学时，放学时，整列移动时，出队操演时，行步俱以歌为节，上六字缓读，每一字一步，此六字略一停顿，下七字急读，七字共四步。